**SAJAM ZIMNICE I AUTHOTNIH PROIZVODA**

**KRITERIJ ODABIRA IZLAGAČA**

1. **VRSTA PROIZVODA**

S obzirom na veliki interes potencijalnih izlagača, ograničeni broj mjesta i uzevši u obzir karakter i temu Sajma, prihvatljivi izlagači odnosno proizvodi bit će isključivo proizvodi tradicionalne zimnice kao i hrvatski autohtoni proizvodi, tj. proizvodi čiji nazivi su zaštićeni ili su u postupku zaštite kao zaštićene oznake izvornosti, zaštićene oznake zemljopisnog podrijetla ili zajamčeno tradicionalni specijaliteti.

Samo navedeni proizvodi su prihvatljivi za izlaganje na Sajmu:

**Proizvodi zimnice:**

a) prerađevine od voća (pekmezi, džemovi, sušeno i kandirano voće, voćni sirupi i sl.)

b) prerađevine od povrća (ukiseljeno povrće, ajvari, pinđuri, sušeno povrće, namazi i sl.)

c) orašasti plodovi (lješnjaci, bademi, orasi i sl.)

d) bučino ulje (najviše 3 izlagača)

**Autohtoni proizvodi:**

1. Ekstra djevičansko maslinovo ulje Cres - ZOI

2. Neretvanska mandarina - ZOI

3. Ogulinski kiseli kupus / Ogulinsko kiselo zelje - ZOI

4. Istarski pršut / Istrski pršut - ZOI

5. Krčko maslinovo ulje - ZOI

6. Korčulansko maslinovo ulje - ZOI

7. Paška janjetina - ZOI

8. Šoltansko maslinovo ulje - ZOI

9. Varaždinsko zelje - ZOI

10. Slavonski med – ZOI

11. Istra – ZOI

12. Paška sol - ZOI

13. Paški sir - ZOI

14. Krčki pršut - ZOZP

15. Baranjski kulen - ZOZP

16. Lički krumpir - ZOZP

17. Drniški pršut - ZOZP

18. Dalmatinski pršut - ZOZP

19. Poljički soparnik / Poljički zeljanik / Poljički uljenjak - ZOZP

20. Zagorski puran - ZOZP

21. Slavonski kulen / Slavonski kulin - ZOZP

22. Međimursko meso 'z tiblice - ZOZP

23. Lička janjetina - ZOZP

24. Zagorski mlinci - ZOZP

25. Bjelovarski kvargl - ZOZP

25. Rudarska greblica - ZOZP

26. Varaždinski klipič - ZOZP

28. Slavonska kobasica - ZOZP

29. Malostonska kamenica – ZOI

30. Brački varenik – ZOZP

31. Dalmatinska panceta– ZOZP

32. Dalmatinska pečenica– ZOZP

33. Goranski medun – ZOI

34. Zagorski bagremov med – ZOI

35. Lički škripavac – ZOZP

36. Zagorski štrukli / Zagorski štruklji – ZOZP

37. Bračko maslinovo ulje – ZOI

38. Novigradska dagnja – ZOI

39. Meso crne slavonske svinje – ZOI

40. Istarski med / Istrski med - ZOI

41. Meso istarskog goveda - boškarina/ Meso istrskega goveda – boškarina - ZOI

42. Varaždinsko bučino ulje – ZOZP

43. Komiški rogač – ZOZP

44. Vrbovečka pera - ZTS

45. Istarski ovčji sir / Istrski ovčji sir

46. Krčki sir

47. Dalmatinska janjetina

48. Lumblija

49. Samoborska češnjovka / Samoborska češnofka

50. Ludbreški hren

51. Istarska kobasica / Istrska kobasica

52. Čepinski kupus

53. Krčke šurlice

54. Meso turopoljske svinje

55. Dalmatinski med

1. **POSJEDOVANJE SVIH POTREBNIH RJEŠENJA NADLEŽNIH TIJELA POTREBNIH ZA POSLOVANJE S HRANOM**

Ako se bavite preradom primarnih proizvoda, u slučaju proizvodnje proizvoda životinjskog podrijetla (npr. Slavonska kobasica ili Lički škripavac), potrebno je ovisno o poslovanju, posjedovati Rješenje ili Izvod iz Upisnika registriranih objekata u poslovanju s hranom životinjskog podrijetla ili Rješenje o odobrenju ili odobrenju pod posebnim uvjetima objekta u poslovanju s hranom životinjskog podrijetla, izdanim od strane Ministarstva poljoprivrede (Uprave za veterinarstvo i sigurnost hrane), a u slučaju proizvodnje proizvoda neživotinjskog podrijetla (npr. ajvara, džemova, voćnih sokova i slično) Rješenje ili Izvod iz Upisnika registriranih subjekata i objekata izdanim od strane Ministarstva zdravstva.

Ako se radi o autohtonom proizvodu čiji naziv je zaštićen (ZOI / ZOZP / ZTS), dodatno je potrebno posjedovati valjanu Potvrdu o sukladnosti proizvoda sa specifikacijom proizvoda, izdanu od strane ovlaštenog kontrolnog tijela.

**Rješenje će biti potrebno priložiti prijavi u aplikaciji.**

1. **PRIVOLA ZA KORIŠTENJE I JAVNO OBJAVLJIVANJE DOSTAVLJENIH PODATAKA**

Svaki potencijalni izlagač će morati dati privolu za korištenje i javno objavljivanje podataka. Bez privole postupak prijave neće biti moguć. Privola je sastavni dio aplikacije.

1. **VRIJEME ZAPRIMANJA PRIJAVE**

Prijavitelji koji ispunjavaju prethodno navedene uvjete bit će odabrani sukladno vremenu podnošenja prijave.